Budapesti Metropolitan Egyetem

A Budapesti Metropolitan Egyetem (röviden: METU) államilag akkreditált magán felsőoktatási intézmény Budapesten. Az egyetem gazdaság- és társadalomtudományi, valamint művészeti és művészetközvetítési képzéseket kínál. Az egyetem története A BKF Alapítvány által létrehozott Budapesti Kommunikációs Főiskolát a sikeres akkreditációs eljárást követően a felsőoktatási törvény 2000. évi módosítása ismerte el.[forrás?] 2001-ben 126 hallgatóval indultak el az intézmény kommunikációs képzései. A főiskola 2001–2005 között üzleti kommunikáció, nemzetközi kommunikáció, társszakos kommunikáció (újságírás), valamint európai közszolgálati és üzleti szervező szakokon folytatott nappali és levelező tagozatos főiskolai szintű alapképzést. 2003-ban akkreditált felnőttképző intézmény lett, a Magyar Televízióval együttműködésben televíziós újságírókat is képez. Akkreditált ECDL és EBC*L képző- és vizsgaintézmény, ezek mellett Nyelvi Lektorátusa (mely EURO, ITK-Origo és TOEIC hivatalos nyelvvizsgaközpontként is funkcionál) szakmai és általános nyelvi képzéseket, míg a BKF Szakmai Akadémia közép- és felsőfokú szakképzéseket szervez. A hallgatók ekkor 15-20 fős tanulókörökben sajátíthatják el választott szakmájuk fortélyait, amihez kellemes környezetet biztosít a frissen felújított és 2005-ben újonnan épített, korszerű épületegyüttes és park, illetve az intézményt övező kertvárosi hangulat. Az alapképzési szakokon felül a főiskola felsőfokú szakképzési és szakirányú továbbképzési programokat és vállalati tanfolyamokat szervez kommunikációs, üzleti kommunikációs és európai uniós menedzsmenti témakörökben, és saját szakközépiskolával is rendelkezik (BKF Két Tanítási Nyelvű Szakközépiskola). 2005-ben a főiskola megkezdte a bolognai rendszerű képzési alapszakokra történő felkészülést (nemzetközi gazdálkodás, közszolgálati, gazdálkodás és menedzsment, kommunikáció és médiatudomány szakokon). 2005. február 26-án volt a Budapesti Kommunikációs Főiskola első diplomaosztója, amelyen az iskola első évfolyamára járó üzleti kommunikáció szakos, 2005 januárjában végzett hallgatóktól búcsúzott el méltóképpen a Főiskola. 2006-ban elindulnak a BKF-en a bolognai rendszerű képzések, 2008-ban pedig a Middlesex Egyetemmel együttműködve az első mesterképzés is, a marketingkommunikáció mesterszak. 2009-ben a BKF egyesült a Heller Farkas Gazdasági és Turisztikai Szolgáltatások Főiskolájával és a képzési portfólió kiegészült a turizmus területével is. Ekkor vált a BKF a legnagyobb hazai magán felsőoktatási intézménnyé. 2011-ben a Hódmezővásárhelyi Regionális Tudásközponttal új oktatási helyszínnel bővült az intézmény. Ebben az évben indulnak el az első művészeti mesterképzések is (mozgóképművész, tervezőgrafika). 2014. szeptember 1-én új campus nyílt a Budapest, VII. Rottenbiller utca 17-19. szám alatt. Itt kapnak helyet a művészeti képzések. 2014-ben Magyarország legnagyobb magyar magán felsőoktatási intézményén soha nem látott tőkebevonást hajtottak végre. A CEE Equity befektetésének célja a BKF hazai és nemzetközi terjeszkedésének előmozdítása, új szakok indítása, az angol nyelvű képzések erősítése, külföldi diákok idecsábítása nemzetközi tranzakciók révén. 2015-ben a BKF Budapesti Metropolitan Főiskolára változtatta a nevét. 2016-ban az intézmény elnyerte az egyetemi rangot, 2016. január 1-től Budapesti Metropolitan Egyetem (METU) lett az új neve. 2017-ben a METU megrendezte az első TEDxBudapestMetropolitanUniversity eseményt. 2018 októberétől 17 év után először, új rektor került az intézmény élére Bachmann Bálint személyében, aki 2023. szeptemberéig töltötte be ezt a tisztséget. Elindult az új oktatási stratégia kidolgozása, a portfólió alapú oktatási stratégia – myBrand – bevezetése. Ugyanebben az évben 5 új mesterszak indult a METU-n. 2019-ben az egyetem elindította az első moduláris rendszerű mini MBA programját. 2021 májusában bejelentették, hogy tulajdonost váltott az egyetem. 2015 óta a kínai Eximbank alapította CEE Equity Fund volt a többségi tulajdonos, őket az Optima Befektetési Zrt. tulajdonában álló Közép-Európa Alfa Vagyonkezelő váltotta. Az Optima sajátos áttéttel kapcsolódik a Magyar Nemzeti Bankhoz (MNB): az MNB által létrehozott Pallas Athéné alapítványok hozták létre. A bejelentéskor hangsúlyozták az oktatóknak, megmarad a függetlenségük. 2023 év elején az Üzleti, Kommunikációs és Turisztikai Kar távozó vezetőjétől Papp-Váry Árpád marketingkommunikációs szakembertől Dr. Kovács Attila vette át a dékáni posztot. Ősszel, a szemeszter kezdete előtt váratlanul több régi oktatót elbocsátott, amire válaszul tíz óraadó oktató szintén távozott szeptemberben, mivel nem látták garantálva a továbbiakban az egyetemi oktatói autonómiát és veszélyben látják a szakmaiságot. 2023. szeptemberében Wenczel Richárd lett az egyetem új vezérigazgatója, aki a Deloitte Hungarytől érkezett és az egyetemi életet is jól ismerő, széles menedzseri tapasztalattal rendelkező szakember. 2023 őszén az egyetem docense lett a vitatott munkásságú, kormányközeli, Dézsy Zoltán Balázs Béla-díjas rendező, újságíró. 2023. október 1-től Kocziszky György lett a Budapesti Metropolitan Egyetem új rektora. A közgazdaságtudományból kandidált, majd habilitált új rektor a Miskolci Egyetemről érkezett, ahol korábban rektorhelyettes volt, legutóbb pedig a Gazdaságtudományi Kar dékánja. 2024 május: A Budapesti Metropolitan Egyetem (METU) első és egyetlen magyar egyetemként írt alá hosszútávú partnerségi megállapodást ma az Arizona State University-vel (ASU), amely a Center for World University Rankings 2023-2024 szerint a világ legjobb egyetemeinek 1%-ába tartozik (https://cwur.org/2023.php). Ez a partnerség új lehetőségeket biztosít a METU-n tanuló magyar és külföldi hallgatók számára, és a magyar felsőoktatás nemzetközivé válásának következő lépcsőfoka lehet. A megállapodás alapján a mai naptól a METU jogosult használni a logója részeként a „powered by Arizona State University” megnevezést. 2025. április 1-jétől a Budapesti Metropolitan Egyetem (METU) új vezetőkkel folytatja fejlődését: a sikeres pályázat eredményeként a rektori posztot Prof. Dr. Kucsera Tamás Gergely töltötte be. Az Állami Számvevőszék 2026 május elején közzétette jelentését az egyetem 2022–2024-es gazdálkodásának vizsgálatáról, amely alapján feljelentést is tett. A bejelentés után lemondott Czene Gréta, az egyetem elnök-vezérigazgatója, Kucsera rektor 2026. május 11-én szintén benyújtotta lemondását. A felsőoktatási intézmény rektorai Vass László 2001-2018 Bachmann Bálint 2018-2023 Kocziszky György 2023-2025 Kucsera Tamás Gergely 2025-2026 Karok és alapképzések Üzleti, Kommunikációs és Turisztikai Kar Alapképzések: Egészségügyi szervező (A jelentkezéskor a Semmelweis Egyetem Egészségtudományi Karának Egészségügyi szervező szakát kell a jelentkezési lapon megjelölni.) Emberi erőforrások Gazdálkodási és menedzsment (magyar- és angol nyelven) Kereskedelem és marketing (Budapest, magyar- és angol nyelven) Kommunikáció és médiatudomány Nemzetközi gazdálkodás Nemzetközi tanulmányok Pénzügy és számvitel Turizmus-vendéglátás (Budapest és Hódmezővásárhely) Mesterképzések: Emberi erőforrás tanácsadó Kommunikáció és médiatudomány Marketing Nemzetközi gazdaság és gazdálkodás Vállalkozásfejlesztés Vezetés és szervezés Turizmus-menedzsment Angol nyelvű alapképzések: BA in Communication and Media Science BA in International Relations BSc in Business Administration and Management BSc in Commerce and Marketing BSc in Finance and Accounting BSc in International Business Economics BSc in Tourism and Catering Angol nyelvű mesterképzések: MA in Communication and Media Studies Master of Business Administration MSc in Business Development MSc in Management and Leadership MSC in Marketing MSc in Tourism Management Felsőoktatási szakképzések: Gazdálkodási és menedzsment Kereskedelem és marketing Turizmus-vendéglátás Művészeti és Kreatívipari Kar Alapképzések: Animáció Designkultúra Fotográfia Képi Ábrázolás Kézműves tárgykultúra Környezetkultúra Média design Mozgóképkultúra és médiaismeret Mozgókép (Operatőr szakirány) Mozgókép (Film- és TV Rendező szakirány) Mozgókép (Filmírás szakirány) Televíziós műsorkészítő Tervezőgrafika Mesterképzések: Animáció Design- és művészetmenedzsment Divat- és textiltervezés Építőművész Forgatőkönyvíró Formatervező művész Média design Televíziós műsorkészítő mesterszak Tervezőgrafika Angol nyelvű alapképzések: BA in Animation BA in Environmental Design BA in Graphic Design BA in Photography BA in Visual Representation Angol nyelvű mesterképzések: MA in Art and Design Managment MA in Graphic Design Felsőoktatási szakképzések: Televíziós műsorkészítő Oklevelet adó (másoddiplomás) szakirányú továbbképzések Szakirányú továbbképzések Lean szolgáltatásfejlesztő Kompetencia-fejlesztő tréner Mediátor - alternatív vitarendezés Politikai kommunikációs szaktanácsadó Protokoll szaktanácsadó és rendezvényszervező Coach - üzleti edző Executive MBA - Public Relations Executive MBA - Stratégiai marketing Executive MBA - Turnaround menedzsment Executive MBA - Digitális marketing Executive MBA for IT Információbiztonsági menedzser Kreatív event menedzsment OD - szervezetfejlesztési szaktanácsadó Transzformációs HR szaktanácsadó Borturisztikai szaktanácsadó Pálinka turisztikai szaktanácsadó Belsőépítészeti Divat - és luxusmárka menedzsment Tipográfus (print és webdesign) Új média grafikus A METU ISO minőségbiztosítással rendelkezik, belső folyamatait PQM minőségügyi rendszerben szervezi és rendelkezik az angol állami felsőoktatási validációval. Jegyzetek Források metropolitan.hu METU -Marketing és Kommunikációs Igazgatóság Felsőoktatási felvételi tájékoztató, Felvi könyvek, 2010, ISSN 0324-2226 További információk Budapesti Metropolitan Egyetem honlapja METU Linkedin A METU Szakirányú Továbbképzései METU Facebook METU Instagram METU YouTube